b"\n_START_ARTICLE_\nAlzamora Club de Futbol\n_START_SECTION_\nHist\xc3\xb2ria\n_START_PARAGRAPH_\nL'Alzamora CF va ser fundat 19 de mar\xc3\xa7 de 1948 per un grup d'amics del barri de Porta, actualment al districte de Nou Barris, en aquella data de Sant Andreu de Palomar. En fou el primer president Antonio Boix. El primer camp del club va estar situat al carrer La Selva, que avui ocupa el Damm CF._NEWLINE_El club s'afili\xc3\xa0 a la federaci\xc3\xb3 d'Educaci\xc3\xb3n y descanso on jugaven principalment clubs d'empreses. El terreny de joc del club fou adquirit per l'empresa del Doctor Andreu. Aquesta empresa cre\xc3\xa0 un club anomenat AEDA (Agrupaci\xc3\xb3n de Empleados del Doctor Andreu) i el club hi ingress\xc3\xa0 adoptant aquest nom. Alguns anys m\xc3\xa9s tard el club jug\xc3\xa0 la final del Campionat de Catalunya d'Empreses on guany\xc3\xa0 l'empresa Sant Josep de Terrassa per 3 a 1._NEWLINE_Posteriorment, Ramon Guill\xc3\xa9n es f\xc3\xa9u c\xc3\xa0rrec del club i el va inscriure a la Federaci\xc3\xb3 Catalana de Futbol. Al club li cediren un terrens que eren ocupats per la RENFE on es constru\xc3\xad l'actual camp de futbol. Aquest camp es convert\xc3\xad en el Camp Municipal de Porta, situat a la zona del Complex Esportiu de Can Drag\xc3\xb3."